open-index/open-wikipedia-markdown huggingface dataset:
ஆபிஸ் 2003 சரிபார்க்கும் கருவிகள்

**ஆபிஸ் 2003 சரிபார்க்கும் கருவிகள்** இந்திய மொழிகளான தமிழ்,  தெலுங்கு, கன்னடம், குஜராத்தி, ஹிந்தி ஆகிய மொழிகள் உட்பட உலகின் ஐம்பதிற்கும் மேற்பட்ட மொழிகளில் ஒருங்குறியிலான உள்ளீடுகளை எழுத்துப் பிழைதிருத்தம் தானாகவே செய்தல் (Auto Correct) வசதிகளை உள்ளடக்கியது. எனினும் ஒத்தசொல் வசதி இந்திய மொழிகளில் தமிழ் மற்றும் ஹிந்தி் ஆகிய இருமொழிகளில் மாத்திரம் தான் உள்ளது. 
இதை நிறுவுவதற்கு ஆபிஸ் 2003 பதிப்பு நிறுவப் பட்டிருத்தல் வேண்டும். ஒருங்குறியில் தமிழை ஆபிஸ் பதிப்புகளில் உள்ளீடு செய்வதானால் எ-கலப்பை அல்லது வேறேதேனும் மென்பொருளைப் பாவிக்கலாம். மைக்ரோசாப்ட் தானாகவே பயன்படுத்தும் மொழியைக் கண்டுபிடித்துத் திருத்தங்களை மேற்கொள்ளும். முதலாவது படத்தில் தமிழ் ஒருங்குறியில் அமைக்கப் பட்ட சோதனைக் கோப்பொன்றில் எழுத்துப் பிழைகள் சிலவற்றைச் சரியாகவும் வேறுசிலவற்றைப் பிழையாகவும் சிகப்புக் கோடிடுவதைக் காணலாம்.

## வெளியிணைப்புகள்
*மைக்ரோசாப்ட் சரிபார்க்கும் கருவிகள்
*ஒவ்வொரு மொழிக்குமான வசதிகளின் ஒப்பீடு

பகுப்பு:மைக்ரோசாப்ட்
தி காட்பாதர் (திரைப்படம்)

**தி காட்பாதர்**(The Godfather) திரைப்படம் அதே பெயரில் வெளிவந்த நாவலை அடிப்படையாகக்கொண்டு எடுக்கப்பட்ட மாபெரும் சாதனைத்திரைப்படம். இத்திரைப்படம் உலகின் தலைசிறந்த திரைப்படங்களில் ஒன்றாகவும் மாபியாக்களை மையமாக வைத்து வெளிவந்த சிறந்த திரைப்படமாகவும் இன்றளவும் பேசப்படுகின்றது.

## வகை
நாடகப்படம்

## கதை

மாபியாத்தலைவரான விட்டோ கார்லியோன் தனது கொள்கைகளால் தன்னிடம் உதவி கேட்டு வருபவர்களின் விருப்பங்களிற்கேற்ப கொலை கொள்ளை ஆகிய காரியங்களில் ஈடுபட்டு வரும் இவரை அனைவரும் தந்தை என அழைப்பர்.எதிரிகளினால் இவர் கொல்லப்படவே இவரது இளைய மகன் தனது தந்தையின் பாதையில் எதிரிகளை பழிதீர்ப்பதே முதல் பாகத்தின் கதை.

பகுப்பு:ஆங்கிலத் திரைப்படங்கள்
பகுப்பு:நாடகத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:1972 திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
1968

**1968**  (**[[ரோம எண்ணுருக்கள்|MCMLXVIII]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* பெப்ரவரி 7 - இந்திய விமானப்படையின் அன்டோனொவ்-12 விமானம் இமாச்சலப் பிரதேசத்தில் வீழ்ந்து நொருங்கியதில் அதில் பயணம் செய்த 98 இராணுவத்தினரும், 6 பணியாளர்களும் கொல்லப்பட்டனர். இறந்தவர்களின் 5 பேரின் உடல்கள் மட்டுமே மீட்கப்பட்டன.
* பெப்ரவரி 8 - போயிங் 747 விமானத்தினது முதற் பறப்பு
* மார்ச் 12 - மொறீசியஸ் பிரித்தானிய ஆட்சியிலிருந்து விடுதலை பெற்றது.
* டிசம்பர் 25 - இந்திய நாட்டில் தமிழ்நாடு மாநிலத்தில் கீழ்வெண்மணி என்ற இடத்தில் கீழ்வெண்மணிப் படுகொலைகள் நடந்தது.

## பிறப்புகள்
* மார்ச் 2 - டேனியல் கிரெய்க், பிரித்தானிய நடிகர்
* மார்ச் 23 - மைக் அத்தர்ட்டன், இங்கிலாந்து துடுப்பட்ட வீரர்
* மார்ச் 28 - நாசர் ஹுசைன், இங்கிலாந்து துடுப்பாட்ட வீரர்
* மார்ச் 30 - செலின் டியான், கனேடியப் பாடகர்
* மே 28 - கைலி மினாக், ஆத்திரேலிய நடிகை
* சூலை 16 - தன்ராஜ் பிள்ளை, இந்திய ஹாக்கி வீரர்
* ஆகஸ்டு 5 - மரீன் லெ பென், பிரெஞ்சு அரசியல்வாதி
* செப்டம்பர் 25 - வில் சிமித், அமெரிக்கப் பாடகர், நடிகர்
* அக்டோபர் 9 - டிராய் டேவிஸ், அமெரிக்க மனித உரிமையாளர் (இ. 2011)
* அக்டோபர் 12 - ஹக் ஜேக்மேன், ஆத்திரேலிய நடிகர்

## இறப்புகள்
* பெப்ரவரி 21 - Howard Walter Florey, நோபல் பரிசு பெற்ற ஆஸ்திரேலியர் (பி. 1898)
* மார்ச் 27 - Yuri Gagarin, விண்வெளி வீரர் (பி. 1934)
* ஏப்ரல் 1 - Lev Davidovich Landau, நோபல் பரிசு பெற்ற ரசியர் (பி. 1908)
* ஏப்ரல் 4 - Rev. Martin Luther King Jr., நோபல் பரிசு பெற்ற அமெரிக்கர் (பி. 1929)
* ஜூன் 1 - Helen Keller (b. 1880)
* ஜூன் 14 - Salvatore Quasimodo, நோபல் பரிசு பெற்ற இத்தாலிய எழுத்தாளர் (பி. 1901)
* ஜூலை 18 - Corneille Heymans, நோபல் பரிசு பெற்றவர் (பி. 1892)
* ஜூலை 23 - Henry Hallett Dale, நோபல் பரிசு பெற்ற ஆங்கிலேயர் (பி. 1875)
* ஜூலை 28 - Otto Hahn, நோபல் பரிசு பெற்ற ஜேர்மானியர் (பி. 1879)

## நோபல் பரிசுகள்
* இயற்பியல் -  Luis Walter Alvarez
* வேதியியல் - Lars Onsager
* மருத்துவம் - Robert W. Holley, Har Gobind Khorana, Marshall W. Nirenberg
* இலக்கியம் - Yasunari Kawabata
* சமாதானம் - René Cassin

## இவற்றையும் பார்க்கவும்
* 1968 இல் வெளிவந்த தமிழ்த் திரைப்படங்கள்

## 1968 நாட்காட்டி

## மேற்கோள்கள்

*
டிரைவர் 3

**டிரைவர் 3**(**Driver 3**) நிகழ்பட விளையாட்டு எக்ஸ் பாக்ஸ் மற்றும் பிளேஸ்டேசன் 2 ஆகிய இயந்திரங்களிற்காக ஆனி மாதம் 21, 2003 அன்று வட அமெரிக்காவில் வெளியிடப்பட்டது.

## கதை

மியாமியின் காவல் துறையில் பணி புரியும் டானர் கொள்ளைக்கும்பல்களைப் பிடிக்கத்திட்டமிட்டு அந்தக் கும்பலுடனேயே கொள்ளைக்காரனாக நடிக்கும் டானர் பல வழிகளில் அவர்களுக்கு உதவி புரிகின்ற மாதிரி நடிக்கின்றார்.அதே சமயம் உதவியும் செய்கின்றார்.இவ்வாறு அவர் செய்யும் உதவிகளையே நாம் இந்நிகழ்பட விளையாட்டில் விளையாடுவது குறிப்பிடத்தக்கது.

பகுப்பு:நிகழ்பட ஆட்டங்கள்
பகுப்பு:விண்டோஸ் விளையாட்டுக்கள்
12 பி (திரைப்படம்)

***12 பி*** (*12B*) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் ஷாம்,  சிம்ரன், ஜோதிகா, விவேக் போன்றவர்கள் நடித்துள்ளனர். இயக்குநர் ஜீவாவின் எழுத்து இயக்கம் ஒளிப்பதிவில் வெளிவந்த திரைப்படமாகும். இப்படத்தின் வழியாக ஜீவா இயக்குநராக அறிமுகமானார். படத்திற்கான உரையாடலை சுஜாதா எழுதினார். ஆரிசு ஜெயராஜ் படத்திற்கு இசையமைத்தார். புன்னகைப்பூவே என்ற பாடல் மிகவும் பரவலாகப் பேசப்பட்டது.  இந்த படத்தில் ஷாம் நாயகனாக அறிமுகமானார். இப்படத்தில் சிம்ரன், ஜோதிகா ஆகியோர் நாயகிகளாக நடித்தனர். இந்தி நடிகர்கள் சுனில் ஷெட்டி மற்றும் மூன் மூன் சென் ஆகியோர் துணை வேடங்களில் நடித்தனர். படத்தொகுப்பை பி. லெனின், வி. டி. விஜயன் ஆகியோர் மேற்கொண்டனர்.

12பி படமானது 1998 ஆம் ஆண்டு வெளியான பிரித்தானிய-அமெரிக்க காதல் நாடகத் திரைப்படமான *ஸ்லைடிங் டோர்ஸ்* என்ற படத்தின் அதிகாரப்பூர்வமற்ற மறுஆக்கம் ஆகும். இந்தத் திரைப்படம் தமிழ்த் திரையுலகில் இரட்டைக் கதை சொல்லலை அறிமுகப்படுத்தியது; ஒரு மனிதன் ஒரு பேருந்தைப் பிடிப்பதைப் பொறுத்து அவனது வாழ்க்கையில் நடக்கும் நிகழ்வுகளை இது சித்தரிக்கிறது. தமிழ்த் திரையுலகின் இரண்டு முன்னணி பெண் நடிகைகளான சிம்ரன், ஜோதிகா ஆகியோர் நடித்ததற்காக இந்தப் படம் கவனத்தைப் பெற்றது; ஷெட்டி, சென் தோன்றிய முதல் தமிழ் படமும் இதுதான். இந்தப் படம் 2001 செப்டம்பர் 28 அன்று வெளியானது.வணிக ரீதியாக சராசரி வெற்றியைப் பெற்றது. விமர்சகர்கள் படத்தின் மாறுபட்ட திரைக்கதை அமைப்பைப் பாராட்டினர், ஆனால் கதையை விமர்சித்தனர், இது அவர்களுக்கு குழப்பத்தை ஏற்படுத்தியது.

## வகை
மசாலாப்படம்

## கதை

வேலை தேடிச்செல்லும் நபரான சக்தி ஒரு அழகிய பெண்ணைப் பார்த்து மயங்குகின்றார். அவர் அப்பெண்ணின் பின்னே செல்கின்றார். மேலும் அவர் செல்ல வேண்டிய பேருந்தும் சென்றது வங்கியில் அவருக்குக் கிடைக்க வேண்டிய வேலையும் பறிபோனது. அதே வேளை கதையில் மாற்றம். இவ்வாறு அவர் வேலைக்குச் சென்றிருந்தால் என்ன நடந்திருக்கும் என்ற கற்பனைக்கதையினுள்ளும் அழைக்கப்படுகின்றோம் நாம். அவ்வாறு வேலைக்குச் செல்லும் சக்திக்கு வங்கியில் வேலை கிடைத்தது. அங்கு அவர் பின் தொடர்ந்து சென்ற பெண்ணிடம் தன் காதலை வெளிப்படுத்த முயற்சி செய்தும் பயனெதுவும் இல்லை. ஆனால் வங்கியிலிருந்த ஒரு பெண்ணால் காதலிக்கப்பட்டார். பேருந்து நிலையத்தில் பெண்ணைத் தொடர்ந்து சென்ற சக்தியோ வேலை கிடைக்காது பல துன்பங்களுக்கு ஆளாக நேரிடுகின்றது. இறுதியில் நண்பர் ஒருவரின் உதவியுடன் வாகனங்களைத் திருத்துபவராகப் பணி புரிந்தார். இவ்வாறு இருக்கும் போது அவர் பின் தொடர்ந்து சென்ற பெண்ணைப் காண்கின்றார். அவரிடம் உள்ள தன் காதலை வெளிப்படுத்துகின்றார். இருவருக்கும் ஏற்படும் காதலில் திடீரென அப்பெண்ணைத் திருமணம் செய்து கொள்ள வந்த அவள் மாமன் அவளைத் தான் காதல் செய்வதாகக் கூறுகின்றான். இப்பிரச்சனையிலிருந்து எவ்வாறு சக்தியும் அவன் காதலியும் தப்பிக்கின்றனர் என திரைக்கதை நகருகின்றது.

## இசை
இப்படத்திற்கு ஹாரிஸ் ஜயராஜ் இசையமைத்தார். குறிப்பாக "ஒரு புன்னகைப் பூவே" பாடல் பிரபலமானது. "ஆனந்தம்" என்ற செல்லிசைப் பாடலை பிரேம்ஜி அமரன் பாடினார்.

## மேற்கோள்கள்

## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விவேக் நடித்த திரைப்படங்கள்
நவரசா

***நவரசா*** *(Nine Emotions)* (2005) ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படத்தில் பி.ஸ்வேதா,குஷ்பு,பாபி டார்லிங் மற்றும் பலர் நடித்துள்ளது குறிப்பிடத்தக்கது.

## வகை
சுதந்திரப்படம்

## கதை

பி. ஸ்வேதா தனது இளமைப்பருவத்திலிருந்து பூப்பெய்கின்றார் அச்சமயம் தனது மாமனான கௌதம் (குஷ்பு) ஒவ்வொரு இரவும் பெண்ணாக மாற்றம் அடைவதனையும் காண்கின்றாள்.மேலும் மூன்றாம் மனித இனமாகப் பிறந்த இவளின் மாமாவும் அவ்விடத்திலிருந்து ஓடி கோவகம் விழாவில் வேறொரு மூன்றாம் மனித இனத்தைச் சேர்ந்தவரைத் திருமணம் செய்து கொள்ளவதற்காகச் செல்கின்றார்.இவரைத் தேடிச் செல்லும் ஸ்வேதாவும் அங்கு பல மூன்றாம் மனித இன மக்கள் பலரை நண்பர்களாகக் கொள்கின்றார்.பின்னர் அவர்களுக்கென்ற ஒரு அழகிய கலாச்சாரத்தினையும் நேசிக்கின்றார்.

## சர்வதேச திரைப்பட விழாக்களில் பங்கேற்பு

*சர்வதேச திரைப்பட விழா ரோட்டர்டாம்
*லையோன் ஆசிய திரைப்பட விழா, பிரான்ஸ் 
*சாவோ பாலோ சர்வதேச திரைப்பட விருது பிரேசில்
*சிங்கப்பூர் சர்வதேச திரைப்பட விருது 
*பூசான் சர்வதேச திரைப்பட விழா, கொரியா
*டாப்பேய் கோல்டன் ஹோர்ஸ் திரைப்பட விருது, தைவான்

## விருதுகள்

**[[2005]] [[மோனாகோ சர்வதேச திரைப்பட விழா]] ([[மொனாகோ]])** 
* வென்ற விருது - சிறந்த துணை நடிகர்- போபி டார்லிங்
* வென்ற விருது  - Angel Independent Spirit Award - சந்தோஷ் சிவன்
**[[2005]] [[தேசிய திரைப்பட விருது]] ([[இந்தியா]])** 
* வென்ற விருது  - சில்வர் லோட்டஸ் விருது- சிறந்த வட்டார மொழித் திரைப்படம் - சந்தோஷ் சிவன்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:2005 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
சந்தோஷ் சிவன்

**சந்தோஷ் சிவன்** (*Santosh Sivan*) இந்தியாவின் தமிழ்நாட்டைச் சேர்ந்த ஓர் இயக்குநர்,  ஒளிப்பதிவாளர், தயாரிப்பாளர் மற்றும் நடிகர் என்று அறியப்படுகிறார். 1964 ஆம் ஆண்டு பிப்ரவரி மாதம் 8 ஆம் தேதியன்று இவர் பிறந்தார். மலையாளம், தமிழ் மற்றும் இந்தித் திரைப்படங்களில் பணியாற்றியுள்ளார். இந்தியத் திரைப்படம் மற்றும் தொலைக்காட்சி நிறுவனத்தில்  பட்டம் பெற்ற சந்தோஷ் சிவன் 55 திரைப்படங்கள் மற்றும் 50 ஆவணப்படங்களை முடித்துள்ளார். இந்தியாவின் சிறந்த ஒளிப்பதிவாளர்களில் ஒருவராகவும் இவர் கருதப்படுகிறார். பன்னிரண்டு தேசிய திரைப்பட விருதுகள், ஆறு பிலிம்பேர் விருதுகள், நான்கு கேரள மாநில திரைப்பட விருதுகள் மற்றும் மூன்று தமிழ்நாடு மாநில திரைப்பட விருதுகள் ஆகியவற்றை பெற்றுள்ளார்.

## இயக்கத்தில் வெளிவந்த திரைப்படங்கள்
* *[[அனந்தபத்ரம்]]*
* *[[அசோகா (திரைப்படம்)]]* (சாம்ராட் அசோகா)
* *[[நவரசா]]*
* *[[தீவிரவாதி (திரைப்படம்)]]*
* *[[மல்லி (திரைப்படம்)]]*
* *[[ஹேலோ]]*

## இவர் பணியாற்றிய திரைப்படங்கள்
* *அப்பரிச்சித்தான்* (இந்தி)
* *பிரைட் அண்ட் பிரீஜுட்டைஸ்* (ஆங்கிலம்)
* *வனப்பிரஸ்தம்* (மலையாளம்)
* *[[இருவர்]]* (தமிழ்)
* *பெருந்தச்சன்* (மலையாளம்)
* *காலப்பனி* (தமிழ்,இந்தி,மலையாளம்)
* *ஜோதா* (மலையாளம்)
* *அகம்* (மலையாளம்)
* *வியூகம்* (மலையாளம்)
* *இந்த்ரஜாலம்* (மலையாளம்)
* *[[தளபதி (திரைப்படம்)|தளபதி]]* (தமிழ்)
* *[[ரோஜா (திரைப்படம்)|ரோஜா]]* (தமிழ்)
* உயிரே (தமிழ்)
* *[[ராவணன் (திரைப்படம்)|ராவணன்]]* (தமிழ்)
* *[[துப்பாக்கி (திரைப்படம்)|துப்பாக்கி]]* (தமிழ்)
* *[[உருமி (திரைப்படம்)|உருமி]]* (தமிழ், மலையாளம் மற்றும் இந்தி)

## பெற்றுள்ள சிறப்புகள்
* பத்மசிறீ விருது (2014)

## மேற்கோள்கள்

## வெளியிணைப்புகள்

*சந்தோசு சிவன் வலைத்தளம்
*

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்
ரன் (திரைப்படம்)

***ரன்*** (*Run*) திரைப்படம் 2002 ஆம் ஆண்டு வெளிவந்த தமிழ்த் திரைப்படமாகும்.லிங்குசாமியின் இயக்கத்தில் வெளிவந்த திரைப்படத்தில் மாதவன், மீரா ஜாஸ்மின், விவேக், ரகுவான் மற்றும் பலர் நடித்திருப்பது குறிப்பிடத்தக்கது. மேலும் நடிகை மீராஜாஸ்மின் அறிமுகமான முதல் தமிழ்த்  திரைப்படமாகும்.

## வகை
மசாலாப்படம்

## கதை

திருச்சியிலிருந்து சென்னையில் இருக்கும் மாமாவின் வீட்டிற்குச் செல்லும் நாயகனான மாதவன் அங்கு மீராவைப் பார்த்து காதல் கொண்டு அவர் பின்னால் செல்கின்றார். ஆனால் பல முறை மீரா தன் அண்ணன் ஒரு பெரிய தாதா எனக் கூறியும் அவள் பின்னே செல்கின்றார். பின்னர் இருவரும் காதலிக்கின்றனர். இதனை அறிந்து கொள்ளும் அவள் அண்ணன் மாதவனைக் கொல்ல பல முறை முயற்சி செய்தும் இயலாமல் இறுதியில் மாதவனால் தாக்கப்படுகின்றான். பின்னர் மாதவனும் மீராவும் சேர்ந்து கொள்கின்றனர்.

## விருதுகள்

*வென்ற விருதுகள் - பில்ம்பேர் விருது தெற்காசியா 2002- **சிறந்த நடிகர்**- மாதவன்
*வென்ற விருதுகள் - பில்ம்பேர் விருது தெற்காசியா 2002- **சிறந்த புதுமுக நடிகை** - மீரா ஜாஸ்மின்
*வென்ற விருதுகள் - பில்ம்பேர் விருது தெற்காசியா 2002- **சிறந்த நகைச்சுவையாளர்** -விவேக்

## மேற்கோள்கள்

பகுப்பு:2002 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:மீரா ஜாஸ்மின் நடித்த திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
மதுர

***மதுர*** (*Madhurey*) என்பது 2004 ஆம் ஆண்டு  வெளிவந்த தமிழ்த் திரைப்படமாகும். ரமணா மாதேஷ் இயக்கத்தில் வெளிவந்த இத்திரைப்படத்தில் விஜய், ரக்சிதா, சோனியா அகர்வால், வடிவேல், பசுபதி, சீதா போன்ற பலர் நடித்துள்ளனர்.

## கதைச் சுருக்கம்
சென்னையில் உள்ள காமாட்சியின் (சீதா) வீட்டுக்கு அவர் மகள் சுசிலாவின் (சோனியா அகர்வால்) நண்பர்கள் என்று மதுரவேல் (விஜய்) மற்றும் பாண்டு (வடிவேல்) சுசிலாவைக் காண வருகிறார்கள். அவர்களுக்கு இங்கு யாரையும் தெரியாது என்பதால் அவர்களை அங்கேயே தங்கச் சொல்கிறார் காமாட்சி. மதுரயும் பாண்டுவும் சந்தையில் காய்கறி கடை வைக்கிறார்கள். அனிதா (ரக்சிதா) அங்கு கல்லூரி திட்டப்பணிக்காக செய்தி சேகரிக்க வருகிறார். அவர் மதுரயை காதலி்க்கிறார். சுசிலாவின் இரு தங்கைகள் காமாட்சியுடன் வசித்து வருகிறார்கள், கடைசி தங்கைக்கு பேச்சு வராது. மதுரைவேல் அவர்களுக்கு மகனாக இருந்து உதவுகிறார். காமாட்சியின் இரண்டாவது மகள் ஒருவரை காதலிப்பதை அறிந்து அவரை சந்திக்க மதுர செல்கிறார். ஆனால் அவர் தான் மதுரயின் தங்கையை திருமணம் செய்யமுடியாது எனவும் தனக்கு இது போல் நிறைய பேருடன் தொடர்பு இருப்பதாகவும் கூறுகிறார். அவரை மதுர அடித்து விடுகிறார். அதற்கு பழி வாங்க அவர் சில போக்கிரிகளையும் காவல்துறையினரையும் அனுப்புகிறார். மதுர அவர்களை அடித்து விரட்டிவிடுகிறார், காவல்துறை அலுவலர் இவரை கண்டதும் அவருக்கு வணக்கம் தெரிவித்து எல்லோரையும் அங்கிருந்து போகச்சொல்கிறார். அப்போது காமாட்சிக்கு மதுர தான் தன் மகள் சுசிலாவை கொன்றவர் என்று அறிந்து மதுர வைத்திருந்த துப்பாக்கி கொண்டு அவரை சுட்டு விடுகிறார். மருத்துவமனையில் பாண்டு மதுர சுசிலாவை கொல்லவில்லை என்றும் மதுர இங்கு ஏன் வந்தார் என்றும் கூறுகிறார்.

மதுரைவேல் மதுரை மாவட்ட ஆட்சிதலைவராக இருந்தவர் அவரிடம் செயலாளராக சுசிலா பணிபுரிந்தார். மதுரையை தன் கட்டுப்பாட்டில் வைத்திருந்தவர் கே. டி. ஆர் (பசுபதி), கலப்பட பொருட்களை விற்று வந்தவர். கலப்பட பொருட்கள் உள்ள கிடங்குகளை மதுரைவேல் பிடித்தாலும் கே. டி. ஆர் மீது வழக்கு தொடுக்க சரியான ஆதாரம் கிடைக்காமல் இருக்கிறது. சரியான ஆதாரம் கிடைக்க வழியில்லாமல் மதுரைவேல் தடுமாறுகிறார். ஆதாரம் எடுக்க சுசிலா கே டி ஆர் வீட்டுக்கு செல்கிறார் ஆதாரத்தை கண்டு அதை மதுரைவேலுக்கு தொலைநகலி மூலம் அனுப்புகிறார் ஆனால் அவர் கேடிஆரிடம் மாட்டிக்கொள்கிறார், அவரை காப்பாற்ற மதுரைவேல் வருகிறார் ஆனால் அங்கு நடக்கும் சண்டையில் மதுரைவேல் வைத்திருந்த கத்தியால் சுசிலா வெட்டுப்படுகிறார். அவரை காப்பாற்ற மதுரைவேல் முயலும் போது அவர்கள் இருந்த வீட்டை கேடிஆர் ஆட்கள் எண்ணெய் ஊற்றி கொளுத்திவிடுகிறார்கள். அதில் சுசிலா உயிர் போகிறது, மதுரைவேல் காயங்களுடன் தப்பித்து பாண்டுவின் வீட்டை அடைகிறார். சுசிலாவை கொன்று விட்டு மதுரைவேல் தலைமறைவாகி விட்டதாக செய்திவெளியாகிறது. சிறிது காலம் தலைமறைவாக இருந்து தான் குற்றவாளியல்ல என்பதை நிருபிக்க வேண்டியும் சுசிலா குடும்பத்தைக் காப்பாற்ற வேண்டியும் மதுரைவேல் சென்னைக்கு வருகிறார். தான் குற்றவாளி அல்ல என்பதற்கான ஆதாரங்களை சேகரித்து முதலமைச்சரிடம் கொடுக்க, முதலமைச்சர் அவரை மீண்டும் மதுரை மாவட்ட ஆட்சித்தலைவராக நியமிக்கிறார். மதுரைவேல் கேடிஆரின் பிடியில் இருந்து மதுரையை மீட்டு கேடிஆரை கொல்கிறார்.

## மேற்கோள்கள்


பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
ஆறு (திரைப்படம்)

***ஆறு*** (*Aaru*) 2005 ஆம் ஆண்டு வெளிவந்த தமிழ்த் திரைப்படமாகும். ஹரியின் இயக்கத்தில் வெளிவந்த இத்திரைப்படத்தில் சூர்யா, திரிஷா மற்றும் பலர் நடித்துள்ளனர்.

## வகை
மசாலாப்படம்

## கதை

விஷ்வனாதனுக்குக் கூலியாளாக இருக்கும் ஆறு (சூர்யா) தனது எஜமானரான விஷ்வனாதனுக்காக (அசிஷ் விஷ்யாத்ரி) பல கொடிய செயல்களைத் துணிந்து செய்கின்றார். ஆனால் விஷ்வனாத்தின் பரம எதிரியான ரெட்டியினால் பல பிரச்சனைகள் வரவே அவருக்கு எதிராக ஆறுவை மோதச் சொல்கின்றார். ஆனால் விஷ்வனாத்தின் சூழ்ச்சியினால் ஆறுவின் நெருங்கிய நண்பர்கள் கொல்லப்படவே பின்னைய காலங்களில் முதலாளியின் சூழ்ச்சிகளை அறிந்து கொள்கின்றார் ஆறு. பின்னர் தனது முதலாளியைப் பழி வாங்குகின்றார்.

## நடிகர்கள்
* சூர்யா (நடிகர்) - ஆறுமுகம் (ஆறு)
* ஆஷிஷ் வித்யார்த்தி - விஸ்வநாதன்
*ராஜ் கபூர் - பூமி நாதன்
* திரிசா - மகாலட்சுமி
* வடிவேலு (நடிகர்) - சுமோ (சுண்டிமோதரம்)
* கலாபவன் மணி
* மாளவிகா அவினாஷ்
* ஐசுவரியா -சரோஜா
* ஜெய பிரகாஸ் ரெட்டி - ரெட்டி
* தாரிகா
* தம்பி ராமையா
* டெல்லி கணேஷ்
* நிழல்கள் ரவி - மகாலட்சுமியின் தந்தை
* மதன் பாப்

## விமர்சனம்
ஆனந்த விகடன் வார இதழ் எழுதிய விமர்சனத்தில் "'சாமி', 'அருள்' வகையறாக்களில் இது இயக்குநர் ஹரியின் இன்னொரு அடிதடிப்படையல். மதுரை, நெல்லை, கோவை என்று ஏரியாக்களை மையப்படுத்தும் வரிசையில் இந்த முறை சென்னையின் குப்பம்" என்று எழுதி  மதிப்பெண்களை வழங்கினர்.
## மேற்கோள்கள்

பகுப்பு:2005 தமிழ்த் திரைப்படங்கள்‎
பகுப்பு:சூர்யா நடித்துள்ள திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ஹரி இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
தம்பி (2006 திரைப்படம்)

**தம்பி** (*Thambi*) 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இயக்குநர் சீமானின் இயக்கத்தில் வெளிவந்த இத்திரைப்படத்தில் மாதவன், பூஜா, பிஜூ மேனன் ஆகியோர் முக்கியக் கதாபாத்திரத்தில் நடித்திருந்தனர். இந்த படம் மிகப்பெரிய வெற்றிப்படமாக அமைந்தது.

## நடிகர்கள்
* தம்பி வேலு தொண்டைமான் மாதவன்
* பூஜா - அர்ச்சனா
* வடிவேலு நாதரசு 
* பிஜூ மேனன் - சங்கரா பாண்டியன்
* இளவரசு - சங்கராயன் 
* சண்முகராஜன் - சரவண பாண்டியன் 
* ராஜ்கபூர் - காவலர்
* மணிவண்ணன் 
* மனோபாலா 
* வினோத் ராஜ்
* வாகை சந்திரசேகர் 
* ராகசுதா
* சுமித்ரா 
* சசிகுமார் சுப்பிரமணி

## விமர்சனம்
ஆனந்த விகடன் வார இதழில் எழுதிய விமர்சனத்தில் "பாரா பாராவாக வசனம் பேசுவதைக் குறைத்து, நம்பும்படியாகக் கதையை அழுத்தம் திருத்தமாகச் செதுக்கியிருந்தால் இன்னும் நல்ல பெயர் வாங்கி இருப்பான். இருந்தாலும் இயக்குநர் சீமானின் வளமான தமிழுக்காகவும், அழுத்தமான கருத்துக்காகவும் இவன் நல்ல தம்பி!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2006 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
பண்டாரநாயக்க-செல்வநாயகம் ஒப்பந்தம், 1957

**பண்டாரநாயக்க-செல்வநாயகம் ஒப்பந்தம், 1957** ஜூலை 26, 1957 அன்று அப்போதைய இலங்கைப் பிரதமர் எஸ். டபிள்யூ. ஆர். டி. பண்டாரநாயக்காவுக்கும் இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகம் அவர்களுக்கும் இடையே ஏற்படுத்தப்பட்ட ஒப்பந்தத்தைக் குறிக்கும்.

தனிச் சிங்களச் சட்டம், இந்தியத் தமிழ் தோட்டத் தொழிலாளர் குடியுரிமை பறிப்பு, தமிழ்ப் பிரதேசங்களில் அத்துமீறிய குடியேற்றங்களினால் ஆத்திரமடைந்து பல்வேறு வகையான (பொதுவாக வன்முறையற்ற) போராட்டங்களில் ஈடுபட்ட தமிழர்களை ஓரளவுக்கு சமாதானப்படுத்தும் நோக்குடன் இந்த ஒப்பந்தம் பண்டாரநாயக்காவால் கைச்சாத்திடப்பட்டது.

## குடியேற்றத் திட்டம்
குடியேற்றத் திட்டங்களைப் பொறுத்தவரை, பிரதேச சபைகளுக்குத் தரப்படும் அதிகாரங்களுள், அப்பிரதேசத்துள் குடியேற்றப்படுபவரை தெரிவு செய்வதும் அங்கு வேலைக்கு ஆட்களை நியமிக்கும் பொறுப்பும் அடங்கும் என்பதில் இவ்வொப்பந்தத்தில் உடன்பாடு ஏற்பட்டது.

## ஒப்பந்த முறிவு
இவ்வொப்பந்தத்தை எதிர்த்து ஒக்டோபர் 4, 1957 இல் ஜே. ஆர். ஜெயவர்த்தனா உட்பட பல சிங்களத் தலைவர்கள் பலரும் கண்டிக்கு நடத்திய எதிர்ப்பு யாத்திரை காரணமாகவும் பௌத்த பிக்குகள் பலரும் தீவிரமாக எதிர்த்தமையாலும் இவ்வொப்பந்தம் நடைமுறைப் (அமுல்) படுத்தப்படவில்லை.

## வெளி இணைப்புகள்
* பண்டாரநாயக்கா-செல்வநாயம் ஒப்பந்தம், 1957  - 
* http://valaippoo.yarl.net/archives/001384.html 
* பண்டா-செல்வா ஒப்பந்தம் - ஐம்பதாம் ஆண்டு நிறைவு (டி.பி.எஸ்.ஜெயராஜ்)  - 

## மேற்கோள்கள்

பகுப்பு:இலங்கை அரசியல்
பகுப்பு:1957 நிகழ்வுகள்
திமிரு

***திமிரு*** (*Thimiru*) 2006 ஆம் ஆண்டு வெளிவந்த தமிழ்த் திரைப்படமாகும். தருண் கோபியின் இயக்கத்தில் வெளிவந்த இத்திரைப்படத்தில் விஷால், ரீமா சென், சிரேயா ரெட்டி போன்ற பலர் நடித்துள்ளனர்.

## வகை
மசாலாப்படம்

## கதை

மதுரையிலிருந்து சென்னையில் அமையப்பெற்றிருக்கும் கல்லூரியில் மருத்துவப் படிப்பை மேற்கொள்ள வரும் கணேஷ் (விஷால்) பல கும்பல்களால் தமிழ் நாட்டின் பல பகுதிகளிலும் வலை விரித்துத் தேடப்படுகின்றார்.பின்னர் கல்லூரியில் படிக்கும் சக மாணவனால் கொலை செய்யப்படவிருந்த சிறீமதியைக் (ரீமா சென்) காப்பாற்றுகின்றார்.பின்னர் கணேஷ் மீது காதல் கொள்ளும் சிறீமதி பல முயற்சிகளினால் பேருந்து நிலையத்தில் தெரிவிக்க முயலும் போது அங்கு வரும் கும்பல்களால் அவரின் காதல் தடைப்பட்டது.அங்கு வரும் கும்பல்கள் கணேஷால் மதுரையில் திருமணம் செய்ய மறுக்கப்பட்ட ஈஷ்வரியின் (சிரேயா ரெட்டி) காவலர்களாவர்.ஈஷ்வரியின் வற்புறுத்தலை பல முறை மறுத்த கணேஷ் ஈஷ்வரி தன்னைக் கொலை செய்ய வரும் போது திடீரென தள்ளிவிடும் பொழுது ஏற்படும் விபத்தில் மின்சாரத்தினால் தாக்கப்படும் ஈஷ்வரி பின் தனது அண்ணனிடம் தனக்கு கிடைக்காத கணேஷ் வேறொருவரையும் திருமணம் செய்யக் கூடாது எனவும் கூறிவிட்டு மரணிக்கின்றாள்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "செமத்தியாகத் தேறி வருகிறார் விஷால். டான்ஸ், ஆக்ஷன் என சண்டைக் கோழி  போட்ட ஹீரோயிஸ ரூட்டுக்கு தெளிவாகப் பச்சைக் கொடி காட்டுது திமிரு. பாவாடை, தாவணி, கொடுவா பார்வை என ஷ்ரேயாவும் கூர்மையாகத் திமிர் காட்டுகிறார். ரீமாசென் இன்னும் அழகாகி இருக்கிறார். வழக்கமான கலாய்ச்சல் கேரக்டரில் ரீமாவுக்கு ஆமா போடலாம்." என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஷால் நடித்த திரைப்படங்கள்
ஆய்த எழுத்து (திரைப்படம்)

***ஆய்த எழுத்து*** இத்திரைப்படம் 2004 ஆம் ஆண்டில் வெளிவந்த தமிழ்த் திரைப்படமாகும். மணிரத்னத்தின் இயக்கத்தில் வெளிவந்த இத்திரைப்படம் தமிழிலும் ஹிந்தியில் யுவா எனவும் வெவ்வேறு நடிகர்களைக் கொண்டு ஒரே சமயத்தில் எடுக்கப்பட்டது குறிப்பிடத்தக்கது.

## கதை

மூன்று இளைஞர்கள் பாலமொன்றில் சந்தித்துக் கொள்கின்றனர். அவர்களில் இன்பசேகர் (மாதவன்) ஓர் அடிதடிகுணம் கொண்டவன். அவன் மைக்கேலை (சூர்யா) அப்பாலத்தில் சுட்டு வீழ்த்துகின்றான். இச்சம்பவத்தை நேரில் பார்க்கிறான் அர்ஜூன் (சித்தார்த்). இதனை அனைவருக்கும் தெரிவுபடுத்துகின்றான். இச்சம்பவத்தின் பின் மைக்கேல் வைத்தியசாலையில் அனுமதிக்கப்படுகின்றான். பின்னர் மூவரும் எவ்வாறு இச்சூழ்நிலைக்கு ஆளாக்கப்பட்டனர் என்பதனை அவர்களின் வாழ்க்கைக் கதைகளை திரைப்படம் விளக்குகின்றது. கல்லூரி மாணவனான மைக்கேல் அரசியலில் நடக்கும் அநீதிகளை மக்களுக்கு விளக்கி அவர்களுக்கு விழிப்புணர்வை ஏற்படுத்துகின்றான். இதனையறிந்த அரசியல்வாதிகள் அவனைக் கொல்வதற்காக இன்பசேகரைப் பயன்படுத்துகின்றனர். இன்பசேகர் கூலிக்காக கொலை கொள்ளை போன்ற பல தீய செயல்களில் ஈடுபட்டு வருபவன். இருப்பினும் அவன் தன் மனைவி சசி (மீரா ஜாஸ்மின்) மீது அளவு கடந்த அன்பைக் கொண்டிருந்தான். கீதாவைக் காதலிக்கும் மைக்கேல் அவளைத் திருமணம் செய்வதற்காக ஆயத்தமான வேளையில் இன்பசேகரின் துப்பாக்கி குண்டுகளில் காயப்பட்டு பாலத்திற்கு அருகில் இருந்த நதியில் வீழ்கின்றான். இதனை அமெரிக்காவிற்குச் சென்று கல்வி பயில இருந்த மாணவனான சித்தார்த் தனது காதலியான மீராவைச் (திரிஷா) சந்திப்பதற்காக அவசரமாக மைக்கேலின் மோட்டார் வண்டியில் சென்ற போது மைக்கேல் சுட்டு வீழ்த்தப்படுவதைப் பார்த்தான்.
## மேற்கோள்கள்
 

பகுப்பு:2004 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:சித்தார்த் நடித்த திரைப்படங்கள்
பகுப்பு:மீரா ஜாஸ்மின் நடித்த திரைப்படங்கள்
பகுப்பு:மணிரத்னம் இயக்கிய திரைப்படங்கள்
சாமி (திரைப்படம்)

***சாமி*** (*Saamy*) 2003 ஆம் ஆண்டு வெளிவந்த தமிழ்த் திரைப்படமாகும். ஹரி இயக்கத்தில் வெளிவந்த இத்திரைப்படத்தில் விக்ரம், திரிஷா, விவேக் மற்றும் பலர் நடித்திருந்தனர்.

## நடிகர்கள்

* விக்ரம் - ஆறுசாமி
* திரிசா - புவனா
* கோட்டா சீனிவாச ராவ் - பெருமாள் பிச்சை
* விவேக் வெங்கட்ராமன் அய்யர்
* ரமேஷ் கண்ணா - பரமசிவன்
* விஜயகுமார் - சாமியின் தந்தை
* டெல்லி கணேஷ்- புவனாவின் தந்தை
* சுமித்ரா - புவனாவின் தாய்
* வெண்ணிற ஆடை மூர்த்தி - புவனாவின் தாத்தா
* மனோரம்மா - புவனாவின் பாட்டி
* பொன்னம்பலம் (நடிகர்) - அண்ணாச்சி
* இளவரசு

## வகை
மசாலாப்படம்

## கதைச் சுருக்கம்

## பாடல்கள்
இது ஹாரிஸ் ஜயராஜ் இசையமைப்பில் வெளியான திரைப்படமாகும்.

## மேற்கோள்கள்

பகுப்பு:2003 தமிழ்த் திரைப்படங்கள்‎
பகுப்பு:விக்ரம் நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஹரி இயக்கிய திரைப்படங்கள்
இந்திய-இலங்கை ஒப்பந்தம், 1987

**இந்திய இலங்கை ஒப்பந்தம், 1987** அப்போதைய இந்திய பிரதமர் ராஜீவ் காந்திக்கும் இலங்கை ஜனாதிபதி ஜே. ஆர். ஜெயவர்த்தனாக்கும் இடையே யூலை 29, 1987ம் ஆண்டு ஈழத்தமிழர்களின் பிரச்சினைகளை தீர்க்கும் நோக்குடன் ஏற்படுத்தப்பட்ட ஒப்பந்தம் ஆகும்.  இந்த ஒப்பந்தம் இலங்கை ஒரு பல்லின, பல்மத, பல்மொழி நாடாக ஏற்று வடகிழக்கை தமிழ் முஸ்லீம் மக்களின் இணைந்த தாயகப்பிரதேசமாக ஏற்று தமிழ் மொழியை அரச மொழியாக ஏற்று மாகாண சபைகளுடான அதிகாரப் பரவலாக்கத்தை முன்வைக்கின்றது.  இவ்வொப்பந்தம் மூலம் ஏற்படுத்தப்பட்ட வடகிழக்கு மாகாண சபை பின்னர் ஏற்பட்ட அரசியல் மாற்றங்களால் செயல்படாமல் போனது.

### ஒப்பந்தம்
இந்தியக் குடியரசின் பிரதம மந்திரி திரு.ராஜிவ்காந்தியும், இலங்கை ஜனநாயக சோசலிசக் குடியரசின் ஜனாதிபதி திரு.ஜே,ஆர் ஜயவர்தனவும் 1987ஆம் ஆண்டு ஜூலை 29ஆம் திகதி கொழும்பில் சந்தித்தார்கள்.
இந்தியாவுக்கும் இலங்கைக்கும் இடையிலான பாரம்பரிய நட்புறவை ஆதரித்துத் தீவிரப்படுத்தி மேலும் வலுப்படுத்துவதின் முக்கியத்துவத்தை கருத்திற் கொண்டும், இலங்கையின் இனப்பிரச்சினைக்கும் அதன் விளைவான வன்செயல்களுக்கும் தீர்வு காண வேண்டியதன் தவிர்க்க முடியாத அவசியத்தையும் இலங்கையிலுள்ள சகல சமூகங்களையும் சேர்ந்த மக்களின் பாதுகாப்பு, நழன்புரி நடவடிக்கைகள், சுபீட்சம் ஆகியவற்றை உணர்ந்தும்,

**இந்த நோக்கங்களை நிறைவேற்றுவதற்காகப் பின்வரும் உடன்படிக்கையை இந்தத் தினத்தில் ஏற்படுத்திக் கொண்டார்கள்.**

1. இலங்கையின் ஐக்கியம், இறைமை, பிராந்திய ஒருமைப்பாடு ஆகியவற்றைப் பேணிக்காக்க விரும்பி,

2. இலங்கை சிங்களவர், தமிழர், முஸ்லீம்கள், பறங்கியர் ஆகியோரைக் கொண்ட பல்லின, பன்மொழி சமூகங்கள் வாழும் நாடு என்பதை உணர்ந்து,

3. மிகக் கவனமாகப் பேணிக் காப்பாற்ற வேண்டிய தனித்தனிக் கலாசாரம்,மொழி அடையாளங்களை ஒவ்வொரு இனமும் கொண்டுள்ளதென்பதையும்,

4. வடக்கு, கிழக்கு மாகாணங்கள் அங்கு ஏனைய இனக்குழுக்களுடன் எல்லாக் காலத்திலும் ஒன்றாக வாழ்ந்து வரும் இலங்கைத் தமிழ் பேசும் மக்களின் வரலாற்றுப்பூர்வமான வசிப்பிடங்கள் என்பதையும் அங்கீகரித்து,

5. இலங்கையின் ஐக்கியம், இறைமை, பிரதேச ஒருமைப்பாடு ஆகிய அம்சங்களைப் பலப்படுத்த வேண்டியதன் அவசியத்தை உணர்ந்த சகல பிரஜைகளும் சமத்துவமாகவும், பாதுகாப்பாகவும், ஒற்றுமையாகவும் சுபீட்சத்துடன் தங்கள் அபிலாசைகளை நிறைவேற்றி வாழும் பல இன, பல மொழி பேசும் பல மதங்களைக் கடைப்பிடிக்கும் தன்மையைப் பேணி,

**பின்வரும் உடன்பாட்டிற்குவருகிறோம்:**

1. இலங்கை அரசாங்கம் அருகருகேயுள்ள மாகாணங்களை ஒரு நிர்வாக அலகாகச் சேர்த்துக் கொள்ளக்கருதும் கீழ் விவரிக்கப்பட்டவாறு வடக்கு, கிழக்கு என்று அவற்றைப் பிரிக்கும் பட்சத்தில் சர்வஜன வாக்கெடுப்பொன்றை நடத்துவது என்றும்,

2. மாகாண சபைக்கான தேர்தல் நடத்தப்படும் திகதியில் இருந்து 3இல் தெரிவிக்கப்பட்டவாறு சர்வஜன வாக்குரிமை நடத்துவது திகதி வரையான காலப்பகுதி இடைக்காலப்பகுதியென்று கருதப்படும். 8ம் வாசகத்திற்கு அமைய சர்வஜன வாக்கெடுப்பு நடத்தப்படும் வரை தற்போதுள்ள வடக்கு, கிழக்கு மாகாணங்கள் ஒரு மாகாண சபையை உள்ளடக்கிய ஒரு நிர்வாக அலகாக இருக்கும். இத்தகைய அலகில் ஓர் ஆளுநர், ஒரு முத்லமைச்சர், ஓர் அமைச்சரவை ஆகியன செயற்படும்.

## வெளி இணைப்புகள்
* http://www.peaceinsrilanka.org/peace2005/Insidepage/Agreements/IndoSriLanka.asp  THE INDO-SRI LANKA ACCORD - Sri Lanka Agreement

## மேற்சான்றுகள்

பகுப்பு:இலங்கை - இந்திய ஒப்பந்தங்கள்
பகுப்பு:1987 நிகழ்வுகள்
பகுப்பு:ஈழப்போரில் வெளிநாடுகளின் பங்கு
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:இந்தியாவின் ஒப்பந்தங்கள்
பகுப்பு:இலங்கையின் ஒப்பந்தங்கள்
பகுப்பு:இந்திய–இலங்கை இருதரப்பு உறவுகள்
இலங்கை அரசு விடுதலைப் புலிகள் போர் நிறுத்த ஒப்பந்தம், 2002

**விடுதலைப் புலிகள் இலங்கை அரசு போர் நிறுத்த ஒப்பந்தம், 2002** நோர்வே நாட்டின் அனுசரணையுடன் தமிழீழ விடுதலைப் புலிகளுக்கும் இலங்கை அரசுக்குமிடையே பெப்ரவரி, 2002 காலப்பகுதியில் ஏற்றுக்கொள்ளப்பட்ட போர் நிறுத்த ஒப்பந்தத்தை குறிக்கும்.  புலிகள் தலைவர் வே. பிரபாகரனும் அப்போதைய இலங்கை பிரதமர் ரணில் விக்கிரமசிங்காவும் இந்த ஒப்பந்தத்தில் கைச்சாத்திட்டனர்.

## வெளி இணைப்புகள்
* http://www.peaceinsrilanka.org/peace2005/Insidepage/Agreements/agceasefire.asp 
* http://www.ltteps.org/list.ltte?folder=7 

பகுப்பு:இலங்கை சமாதான பேச்சுவார்த்தைகள்
டட்லி - செல்வா ஒப்பந்தம், 1965

**டட்லி - செல்வா ஒப்பந்தம், 1965** அப்போதைய இலங்கைப் பிரதமர் டட்லி சேனநாயக்காவுக்கும் தமிழர் தரப்பு தலைவர் எஸ். ஜே. வி. செல்வநாயகம் அவர்களுக்குமிடையே 1965, மார்ச் 24 இல் ஏற்படுத்தப்பட்ட ஒப்பந்தம் ஆகும். இலங்கையின் வடக்கு, கிழக்கில் தமிழ் மொழிப் பயன்பாட்டை ஏதுவாக்குவதும், வட கிழக்கில் அரச நில பகிர்ந்தளிப்பில் தமிழ் மொழிபேசுவோருக்கே முன்னுரிமை வழங்குவதும் இவ் ஒப்பந்தத்தின் சாராம்சங்கள் ஆகும்.

## வரலாறு
1965 மார்ச் 22 இல் நடைபெற்ற பொதுத்தேர்தலில் ஐ.தே.கட்சி 66 ஆசனங்களையும் ஸ்ரீலங்கா சுதந்திரக் கட்சி 41 ஆசனங்களையும் இலங்கைத் தமிழரசுக் கட்சி 14 ஆசனங்களையும் லங்கா சமசமாஜக் கட்சி 10 ஆசனங்களையும் கைப்பற்றின. 151 ஆசனங்களில் 76 ஆசனங்கள் இருந்தால்தான் அரசாங்கத்தை நடத்த முடியும். மிகுதி ஆசனங்களுக்கு மற்றக் கட்சிகளின் ஆதரவைத்தேட வேண்டியிருந்தது. ஐ.தே.கட்சிக்கு அரசமைக்கும் பங்காளியாக தமிழரசுக் கட்சி முன்வந்தது. அதைத் தொடர்ந்து *டட்லி- செல்வா ஒப்பந்தம்* எழுதப்பட்டது.

## ஒப்பந்தத்தின் முக்கிய அம்சங்கள்
* வடக்கு - கிழக்கு மாகாணங்களில் தமிழ் மொழியே நிர்வாக மொழியாகவும் ஆவணங்கள் பதிவு செய்யும் மொழியாகவும் ஏற்கப்பட்டது.
* வடக்கு - கிழக்கு நீதிமன்றங்களில் தமிழ் மொழி பாவிக்கப்பட உரிய நடவடிக்கை எடுக்க உத்தரவாதம் தரப்பட்டது.
* பிரதேச ஆட்சிமுறை மன்றங்கள் தாபிக்கப்பட வேண்டும் என்று ஏற்கப்பட்டது. அவற்றிற்கடங்கலான விடயங்கள் இரு தலைவர்களாலும் பின்னர் நிர்ணயிக்கப்படவிருந்தது.
* காணி அபிவிருத்திக் கட்டளைச் சட்டத்தின் கீழ் காணிப்பங்கீடு சம்பந்தமாகப் பின்வரும் விடயங்கள் முக்கியமாகக் கருத்துக்கெடுக்க உடன்பாடு ஏற்பட்டது.
**வடக்கு - கிழக்கு மாகாணங்களில் இருக்கும் அரசாங்க நிலங்கள் முதற்கண் அப்பிரதேசக் காணியில்லா குடியானவர்களுக்கே ஒதுக்கப்பட வேண்டும்.
**இரண்டாவதாக அவ்வாறு காணிபெற ஏற்றவர்கள் இல்லாத பட்சத்தில் வடக்கு - கிழக்கு வாழ் மக்களுக்கு ஒதுக்கப்பட வேண்டும்.
**மூன்றாவதாக நாட்டின் மற்றைய குடிமக்களுக்கு ஒதுக்கப்படலாம். ஆனால், முன்னுரித்து நாட்டில் வாழ் தமிழ் பேசும் மக்களுக்கே வழங்கப்பட வேண்டும்.

## வெளி இணைப்புகள்
* டட்லி - செல்வா ஒப்பந்தம், 1965  - 
* http://valaippoo.yarl.net/archives/week_2004_07_04.html 
* டட்லி - செல்வா ஒப்பந்தம் (தினக்குரல்) 

பகுப்பு:இலங்கை இனப்பிரச்சினை
பகுப்பு:1965 நிகழ்வுகள்
திம்புப் பேச்சுவார்த்தைகள்

**திம்புப் பேச்சுவார்த்தைகள்** இந்திய அரசின் அனுசரணையுடன் இலங்கை அரசுக்கும் தமிழீழ போராட்டத்துடன் தொடர்புடைய ஈழ விடுதலை இயக்கங்கள் மற்றும் அரசியல் கட்சிகளுக்குமிடையே ஈழத்தமிழர்கள் பிரச்சினைகளுக்கு தீர்வு காணும் நோக்குடன் பூட்டான் நாட்டின் தலைநகரான திம்புவில் மேற்கொள்ளப்பட்ட பேச்சுவார்த்தைகளை குறிக்கும்.  இப்பேச்சுவார்த்தைகள் 1985ம் ஆண்டு ஜூலை 8இல் ஆரம்பமாகியது.

இப்பேச்சு வார்த்தையில் தமிழர் சார்பாக பங்கு பற்றிய ஈழத் தேசிய விடுதலை முன்னணியில் தமிழீழ விடுதலைப் புலிகளும் நான்கு உறுப்பு இயக்கங்களில் ஒன்று என்பது குறிப்பிடத்தக்கது.

பகுப்பு:இலங்கை சமாதான பேச்சுவார்த்தைகள்
பிரேமதாசா விடுதலைப்புலிகள் ஒப்பந்தம், 1989 - 1990

**பிரேமதாசா புலிகள் ஒப்பந்தம்** தமிழீழ விடுதலைப் புலிகளுக்கும் அப்போதையை இலங்கை ஜனாதிபதி பிரேமதாசாவுக்குமிடையே ஏற்படுத்தப்பட்ட உத்யோகபூர்வமற்ற ஒரு ரகசிய உடன்படிக்கையை குறிக்கின்றது.  இந்திய இலங்கை ஒப்பந்தம், 1987 காரணமாக இலங்கையில் இருந்த இந்திய சமாதானப் படைகளை வெளியேற்றும் நோக்குடன் இவ்வுடன்படிக்கை அமைந்தது.  இவ்வுடன்படிக்கை 1990 இறுதிப்பகுதியில் முறிவடைந்தது.  தமிழீழ விடுதலைப் புலிகளாலேயே பிரேமதாசா பின்னர் கொலை செய்யப்பட்டார் என பொதுவாக கருதப்படுகின்றது.  

பகுப்பு:இலங்கை இனப்பிரச்சினை
தீஃவ்: டெட்லி சாடோஸ்

**தீவ்ப்: டெட்லி சாடோஸ்**(thief:deadly shadows) தமிழில் **திருடன்**: பயங்கர நிழல்கள் இந்நிகழ்பட ஆட்டம் தீவ்ப் ஆட்டத் தொடர்களின் மூன்றாம் வெளியீடாகும்.முந்தைய இருபாகங்களில் இருந்தும் முற்றிலும் மாறுபட்டு தந்திரக் காட்சிகளில் அவ்விரு ஆட்டங்களிலும் சிறந்ததாக காணப்படுகின்றது.மேலும் இதனை எக்ஸ் பாக்ஸிலும் மைக்ரோசாப்ட் விண்டோஸிலும் ஆடமுடியும். தீஃப் தொடரின் மறு ஆக்கம் இடாசு மாண்ரியலால் 2014இல் வெளியானது.

## கதை

காரெட் என்பவனால் பல இடங்களின் பல திருட்டுக்கள் நடைபெறுகின்றன.இவ்வாறு காரெட் தனது திருட்டுப் பயணங்களை அரண்மனை,பாகன்களின் இடம்,பேய்களின் கப்பல்,மற்றும் பல இடங்களின் மேற்கொள்கின்றான்.இவ்வாறு இருக்கும் பொழுது இவனுக்கு இரகசிய சமூகம் ஒன்றினால் ஒரு வேலை வழங்கப்படுகின்றது.அதாவது பல இடங்களில் மறைத்து வைத்திருக்கப்பட்டிருக்கும் ஒரு பிரிக்கப்பட்ட சின்னத்தைச் சேர்த்து ஒரு இடத்தில் ஒட்ட வேண்டும்.இதனை காரட்டும் செய்கின்றான்.இவ்வாறு இவன் செய்வதை நாம் செய்வதே இந்நிகழ்பட ஆட்டத்தின் சிறப்பம்சமாகும்.

## ஆட்டத்திலிருந்து சில காட்சிகள்
thumb|left|290px|காரெட் தனது எதிரியிடம் இருந்து மறைந்து கொள்கிறான்.
## மேற்கோள்கள்


பகுப்பு:நிகழ்பட ஆட்டங்கள்
பகுப்பு:விண்டோஸ் விளையாட்டுக்கள்
சந்திரிகா விடுதலைப்புலிகள் பேச்சுவார்த்தைகள், 1994 - 1995

**சந்திரிகா - விடுதலைப்புலிகள் பேச்சுவார்த்தைகள், 1994 - 1995** சமாதானத்தை முன்வைத்து 1994 இலங்கை ஜனாதிபதி தேர்தலில் வெற்றி பெற்ற சந்திரிகா குமாரதுங்க தலைமையிலான இலங்கை அரசுக்கும் தமிழீழ விடுதலைப்புலிகளுக்கும் இடையான பேச்சுவார்தைகளை குறிக்கின்றது. இப்பேச்சுவார்த்தைகள் பலதரப்பட்ட எதிர்பார்ப்புக்களுடன் 1995 ஜனவரி 3இல் இருதரப்பாலும் ஆரம்பிக்கப்பட்டாலும் குறுகிய காலப்பகுதியில் இறுக்க நிலையை அடைந்தது. தமிழ் மக்களின் உடனடி அடிப்படைப்பிரச்சினைகளை அரசாங்கம் கவனிக்க மறுக்கின்றது எனக் காரணம் காட்டி விடுதலைப் புலிகள் ஏப்ரல் 19, 1995ம் ஆண்டு முன்னறிவித்தலுடன் பேச்சுவார்த்தைகளில் இருந்து விலகிக்கொண்டனர். 

## வெளி இணைப்புகள்
* http://www.eelam.com/talks95/ 

பகுப்பு:இலங்கை சமாதான பேச்சுவார்த்தைகள்
நாடகப்பிரியா

**நாடகப்பிரியா** கருநாடக இசையின் 10 வது மேளகர்த்தா இராகமாகும். அசம்பூர்ண மேள பத்ததியில் 10 வது மேளத்திற்கு **நடாபரணம்** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|நாடகப்பிரியா சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|நேத்ர]]* என்றழைக்கப்படும் 2 வது வட்டத்தில் (சக்கரத்தில்) 4 வது இராகம்.
* இந்த மேளத்தில் ஷட்ஜம், சுத்த ரிஷபம்(ரி1), சாதரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* இதன் மத்திமத்தை பிரதி மத்திமமாக மாற்றினால் இராகம் ஷட்விதமார்க்கிணி (46) ஆகும்.
* கிரக பேதத்தின் வழியாக இந்த மேளத்தின் க, ம, நி ஆகிய சுரங்கள் முறையே வாசஸ்பதி (64), சாருகேசி (26), கௌரிமனோகரி (23) ஆகிய மேளங்களைத் தோற்றுவிக்கின்றது (மூர்ச்சனாகாரக மேளம்).

## உருப்படிகள்

## ஜன்ய இராகங்கள்
நாடகப்பிரியாவின் ஜன்ய இராகங்கள் இவை.

* தீபரம்
* கனகாத்ரி
* நடாபரணம்
* ரசாளி
* பானுமதி
* நாகமணி
* அலங்காரப்பிரியா
* கின்னரேசப்பிரியா
* மாதாங்ககாமினி
* சித்தபோதினி
* வைசயந்தி
* யோகபோதினி
* சாந்தவபாஷினி

## மேற்கோள்கள்


பகுப்பு:மேளகர்த்தா இராகங்கள்
கோகிலப்பிரியா

**கோகிலப்பிரியா** கருநாடக இசையின் 11 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் (அசம்பூர்ண மேள பத்ததியில்) 11 வது இராகத்திற்கு **கோகிலாரவம்** என்ற பெயர்.

## இலக்கணம்
thumb|right|250px|கோகிலப்பிரியா சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|நேத்ர]]* என்றழைக்கப்படும் 2 வது வட்டத்தில் (சக்கரத்தில்) 5 வது இராகம்.
* இந்த மேளத்தில் ஷட்ஜம், சுத்த ரிஷபம்(ரி1), சாதரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.

## சிறப்பு அம்சங்கள்
* திரிஸ்தாயி இராகம்.
* கருணைச் சுவையை வெளிப்படுத்துகிறது.
* எப்போதும் பாடலாம்.
* இதன் மத்திமத்தை பிரதி மத்திமமாக மாற்றினால் இராகம் சுவர்ணாங்கி (47) ஆகும்.
* கிரக பேதத்தின் வழியாக இந்த மேளத்தின் மத்திம சுரம் முறையே ரிஷபப்பிரியா (62) மேளத்தை தோற்றுவிக்கிறது (மூர்ச்சனாகாரக மேளம்).

## உருப்படிகள்

## ஜன்ய இராகங்கள்
கோகிலப்பிரியாவின் ஜன்ய இராகங்கள் இவை.

* திலகப்பிரகாசினி
* கோகிலாரவம்
* வசந்தநாராயணி
* தனுகீர்த்தி
* கனஸ்யாமளா
* மனோரஞ்சனி
* போகவராளி
* வர்த்தனி
* கௌமாரி
* உகப்பிரியா
* சதுரானப்பிரியா
* பயஸ்வினி

## மேற்கோள்கள்


பகுப்பு:மேளகர்த்தா இராகங்கள்
சக்ரவாகம்

**சக்ரவாகம்** கருநாடக இசையின் 16 வது மேளகர்த்தா இராகம். அசம்பூர்ண மேள பத்ததியில் 16 வது இராகத்திற்குத் **தோயவேகவாகினி** என்ற பெயர் கொடுக்கப்பட்டுள்ளது.

தியாகராஜர் இந்த இராகத்தை வழக்கிற்கு கொண்டு வந்ததாக கூறப்படுகிறது. கடந்த நூற்றாண்டில் வாழ்ந்த மகா வைத்தியநாத சிவன் இந்த இராகத்தைத் தன் 12 வது வயதில் சிறப்பாகப் பாடியதால் "மகா" என்ற புனைபெயர் பெற்றதாகச் சொல்லப்படுகிறது.

## இலக்கணம்
thumb|right|250px|சக்ரவாகம் சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|அக்னி]]* என்றழைக்கப்படும் 3 வது வட்டத்தில் (சக்கரத்தில்) 4 வது இராகம்.
* இந்த மேளத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம்(நி1) ஆகிய சுரங்கள் வருகின்றன.

## சிறப்பு அம்சங்கள்
* இதன் மத்திமத்தை பிரதி மத்திமாக மாற்றினால் இராகம் ராமப்பிரியா (52) ஆகும்.
* இதன் மத்திமத்தை ஷட்ஜமாக வைத்தால் சரசாங்கி (27) கிடைக்கும், நிஷாதத்தை ஷட்ஜ்மாக வைத்தால் தர்மவதி (59) கிடைக்கும் (மூர்ச்சனாகாரக மேளம்).

## உருப்படிகள்
சக்ரவாகம் இராகத்தில் அமைந்த பாடல்கள்: 

## ஜன்ய இராகங்கள்
சக்கரவாகத்தின் ஜன்ய இராகங்கள் இவை.

* கலாவதி இராகம்
* கனிதவினோதினி
* காமினிப்பிரியா
* கோகிலம்
* சசிப்பிரகாசி
* சுத்தஸ்யாமள
* திருநேத்ரப்பிரியா
* தேக்களி
* நபோமார்க்கினி
* நாராயணி
* நாளிகம்
* பிந்துமாலினி
* பிரவர்த்தி
* பின்னமத்திமம்
* மலயமாருதம்
* ரஸிகரம்ஜினி
* வலஜி
* வீணாதாரி
* வேகவாகினி
* ஸூஜாஹூலி

## சக்ரவாகத்தில் அமைந்த திரையிசைப் பாடல்கள்
* *"நீ பாதி நான் பாதி"* - கேளடி கண்மணி
* *"உள்ளத்தில் நல்ல உள்ளம்"* - கர்ணன்
* *"பாடு பாடு பாரத பண்பாடு"* - செங்கோட்டை
* *"விடுகதையா இந்த வாழ்க்கை"* - முத்து

## மேற்கோள்கள்

பகுப்பு:மேளகர்த்தா இராகங்கள்
வகுளாபரணம்

**வகுளாபரணம்** கருநாடக இசையின் 14வது மேளகர்த்தா இராகமாகும். அசம்பூர்ண மேள பத்ததியில் 14வது மேளத்திற்கு **வாடிவஸந்தபைரவி** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|வகுளாபரணம் சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|அக்னி]]* என்றழைக்கப்படும் 3 வது வட்டத்தில் (சக்கரத்தில்) 2 வது இராகம்.
* இந்த மேளத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* மத்தியஸ்தாயி ஷட்ஜத்திலிருந்து தாரஸ்தாயி மத்திமம் வரை சஞ்சாரம் செய்வது இந்த இராகத்திற்கு இனிமையைக் கொடுக்கும்.
* இந்த இராகத்தில் வரும் அந்தர காந்தாரமும், கைசிகி நிஷாதமும் இவ்விராகத்தின் இரஞ்சகத்தை வெளிப்படுத்தும்.
* இதன் மத்திமத்தை பிரதி மத்திமமாக மாற்றினால் இராகம் நாமநாராயணி (50) ஆகும்.
* இதன் ரி, ம, நி முறையே கிரக பேதத்தின் வழியாக கோசலம் (71), கீரவாணி (21), ஹேமவதி (58) மேளகர்த்தா இராகங்களை கொடுக்கும் (மூர்ச்சனாகாரக மேளம்).

## உருப்படிகள்

## ஜன்ய இராகங்கள்
வகுளாபரணத்தின் ஜன்ய இராகங்கள் இவை.

* வசந்தபைரவி
* ஹெஜ்ஜஜ்ஜி
* கலகண்டி
* கலகடா
* ஹம்ச காம்போதி
* நதிணி
* குவலயாபரணம்
* புவனரஞ்சனி
* தாபசப்பிரியா
* பாலினி
* கலிந்தஜந்ம்திணி
* சந்திரசேகரப்பிரியா
* லாசகி
* ஆஹிரி

## மேற்கோள்கள்


பகுப்பு:மேளகர்த்தா இராகங்கள்
வி. எஸ். குமார் ஆனந்தன்

**விவேகானந்தன் செல்வகுமார் ஆனந்தன்** (சுருக்கமாக **குமார் ஆனந்தன்**) அல்லது **ஆழிக்குமரன் ஆனந்தன்** (25 மே 1943 - 6 ஆகத்து 1984) இலங்கையின் நீச்சல் வீரரும் வழக்கறிஞரும் ஆவார். பாக்கு நீரிணையை நீந்தி கடந்த வீரர். ஏழு உலக சாதனைகளைப் படைத்து கின்னஸ் புத்தகத்தில் இடம்பெற்றவர்.

1954-ஆம் ஆண்டில் பாக்குநீரிணையை நீந்திக்கடந்த நீச்சல்வீரர் மு. நவரத்தினசாமியின் ஆசியுடன் பாக்குநீரிணையை ஒரே தடவையில் நீந்திக்கடந்தார் ஆனந்தன். 1975-இல் மன்னாரில் இருந்து தனுஷ்கோடிக்கு நீந்தி அங்கிருந்து மீண்டும் மன்னாரை நீந்திச் சாதனை படைத்தார். அப்போது வீரகேசரி ஆசிரியராக இருந்த எஸ். டி. சிவநாயகம் அவருக்கு *ஆழிக்குமரன்* என்ற பட்டத்தை வழங்கி சிறப்பித்தார்.

யாழ்ப்பாணம், வல்வெட்டித்துறையைப் பிறப்பிடமாகக் கொண்ட ஆனந்தன் சிறுபிள்ளையிலேயே இளம்பிள்ளை வாதத்தினால் பாதிக்கப்பட்டாலும், நீரில் மிதத்தல், மெதுநடை, தொடர்ந்து நடனம் என்று பல செயல்களில் சாதனைகளைப் படைத்து கின்னஸ் புத்தகத்தில் இடம்பெற்றார். ஒர் ஈருந்து  (மோட்டார் சைக்கிள்) தீநேர்ச்சியின் (விபத்தின்) விளைவால் இவரது மண்ணீரல் அகற்ற நேரிட்டது. ஆயினும் அவர் மனம் தளரவில்லை.

## மறைவு
இவர் ஆங்கிலக் கால்வாயை நீந்திக்கடக்கத் திட்டமிட்டு இங்கிலாந்து சென்றார். குறுகிய பயிற்சியில் ஆங்கிலக் கால்வாயை நீந்திக்கடக்க முற்பட்டார். 1984 ஆகத்து 6 ஆம் நாள் ஆங்கிலக் கால்வாயை நீந்திக்கடந்தபோது குளிரால் பாதிக்கப்பட்டு சாதனை முயற்சியின் போதே மரணத்தையும் தழுவினார். *குளிர்ந்த கடலே கவலை தருகிறது. அதற்கேற்ப என்னை தயார் செய்ய கால அவகாசம் போதவில்லை* என்று தெரிவித்தார். இதுதான் அவர் இறக்கு முன்னர் கூறிய கடைசிச் சொற்கள்.

## மேற்கோள்கள்

## வெளி இணைப்புகள்
* ஆழிக்குமரன் ஆனந்தனின் சாதனைப் பட்டியல்

பகுப்பு:இலங்கைத் தமிழ் விளையாட்டு வீரர்கள்
பகுப்பு:தமிழ் சாதனையாளர்கள்
பகுப்பு:யாழ்ப்பாண மாவட்ட மக்கள்
பகுப்பு:தமிழ் கின்னஸ் சாதனையாளர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:1943 பிறப்புகள்
பகுப்பு:1984 இறப்புகள்
லாரி பேஜ்

**லாரன்ஸ் எட்வர்ட் "லாரி" பேஜ்** (*Larry Page*, பி. மார்ச்,1973) கூகுள் நிறுவனத்தின் நிறுவனர்களில் ஒருவர் ஆவார். இவரது *பக்கத் தரவரிசை படிமுறைத் தீர்வு* (*pagerank algorithm*) இணையத் தேடலை மிக விரைவாகவும், சரியாகவும் கொடுக்க உதவுகிறது.

## இளமைக்காலம்

இவருடைய தாய் தந்தை இருவரும் கணினியியல் வல்லுநர்கள். லாரி பேஜ் பள்ளிப் படிப்புக்குப் பிறகு மிச்சிகன் பல்கலைக்கழகத்தில் சேர்ந்து கணினியியல் கல்வி படித்தார். அதற்குப் பின்னர் கலிபோர்னியாவின் ஸ்டான்போர்டில் ஆராய்ச்சிப் பட்டப் படிப்பில் இறங்கினார். அங்கு செர்கே பிரின் என்னும் மாணவருடன் அறிமுகம் ஏற்பட்டது. இருவரும் இணைந்து 1998 ஆம் ஆண்டில் உலகிலேயே மிகப் பெரிய தேடு பொறியான கூகுளை, குடும்ப உறுப்பினர்கள் மற்றும் நண்பர்கள் அளித்த பணத்தைக் கொண்டு தொடங்கினார்கள்.

## மேலும் பார்க்க
*கூகிள் வரலாறு
*செர்ஜே பிரின்

## மேற்கோள்கள்

பகுப்பு:அமெரிக்கத் தொழிலதிபர்கள்
பகுப்பு:1973 பிறப்புகள்
பகுப்பு:அமெரிக்கக் கணினியியலாளர்கள்
பகுப்பு:வாழும் மக்கள்
பகுப்பு:கணினி அறிவியல் முன்னோடிகள்
போயிங் 737

thumb|right|Aero Asia B737-200

**போயிங் 737** (*Boeing 737*) உலகின் மிகப் பிரபலமான பயணிகள் வானூர்தியாகும். போயிங் நிறுவனத்தால் 1967 ஆம் ஆண்டிலிருந்து தொடர்ச்சியாகத் தயாரிக்கப்படும் இவ்வகை விமானங்கள் இதுவரை 5,000க்கும் அதிகம் உற்பத்தி செய்யப்பட்டுள்ளன. ஏறத்தாழ 1,250 பாவனையில் உள்ளன. சராசரியாக ஒவ்வொரு ஐந்தாவது நிமிடத்திலும் ஒரு போயிங் 737 விமானம் பறக்கத் தொடங்குகிறது அல்லது தரையிறங்குகிறது என்று கணிப்பிடப்பட்டுள்ளது.

## வெளி இணைப்புகள்

* 737 page on Boeing.com
* The 737 Story on FlightInternational.com
* 

## மேற்கோள்கள்

பகுப்பு:போயிங் வானூர்திகள்
ஜோர்ச் லூகாஸ்

**ஜார்ச் வால்டன் லூகாஸ் ஜூனியர்** (George Walton Lucas, Jr. பி. மே 14, 1944) உலகப்புகழ் பெற்ற அகடமிய விருதுக்கு பலமுறை பரிந்துரைக்கப்பட்ட இயக்குனராவார். இவர் தனது படைப்புகளான ஸ்டார் வார்ஸ் மற்றும் *இண்டியானா ஜோன்ஸ்* போன்ற படைப்புகள் முலம் நன்கு அறியப்பட்டவர். அமெரிக்காவின் தலைசிறந்த இயக்குனராகவும் வியாபார ரீதியில் வெற்றி கொள்ளும் இயக்குநர்களிலும் ஒருவராவார்.

## மேற்கோள்கள்

பகுப்பு:1944 பிறப்புகள்
பகுப்பு:ஸ்டார் வார்ஸ்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கில அமெரிக்கர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் திரைப்பட நடிகர்கள்
மெய்நிகர் வலையமைப்பூடான கணினி

thumb|right
**மெய்நிகர் வலையமைப்பூடான கணினி** அதாவது Virtual Network Computing (VNC) அமெரிக்காவின் பெல் ஆய்வுகூடத்தால் திறந்த மூலநிரலில் உருவாக்கப்பட்ட ஓர் மென்பொருளாகும். இம் மென்பொருளானது ஒரு கணினியில் இருந்து பிறிதோர் கணினியை (பொதுவாக சேவர்களை) இயக்குவதாகுப் பயன்படுகின்றது.. கணினி வழங்கி அல்லது சேவரிற்கு 24 மணிநேரமும் வல்லுனர்களை வைத்து நேரத்தையும் பணத்தையும் வீணடிக்காது தேவையேற்படும் சமயத்தில் இவ்வாறான பிரச்சினைகளை இணைய இணைப்பின் மூலம் பெரும்பாலும் அலுவலகத்திற்கு வராமலே வீட்டில் இருந்தே சரிசெய்ய வழிவகுக்கும் மென்பொருளாகும். இதில் விசைப்பலகைகளின் தட்டச்சு மற்றும் மவுஸ் கிளிக் போன்றவை இம்மென்பொருளூடாக (VNC கிளையண்ட்) மற்றக் கணினிக்கு வழங்கப்படும் (VNC சேவர்) அந்தக் கணினியின் திரையானது (பொதுவாக சேவரின்) VNC கிளையண்டிற்கு அனுப்பப்படும். இதில் முக்கிய ஓர் அம்சம் என்னவென்றால் இது இயங்குதளத்தைச் சாராது அதாவது விண்டோஸ் இயங்குதளத்தின் திரையை லினக்ஸ் இயங்குதளத்திலும் லினக்ஸ் இயங்குதளத்தின் திரையை விண்டோஸ்ஸிலும் பார்க்கவியலும். சில சந்தர்பங்களில் விண்டோஸ் இயங்குதளத்தில் Ctrl+Alt+Delete ஓர் விசேட செய்கை என்பதால் இச் செயற்பாட்டிற்கான தட்டச்சுச் செயன்முறையை மற்றைய கணினிக்கு அநுப்ப விசேட வழிமுறைகள் கையாளப்படும் இது பாவிக்கும் மென்பொருளில் தங்கியுள்ளது (Real VNC இல் F8 விசைப்பலகையை அழுத்தி send Ctrl+Alt+Delete என்பதைத் தெரிவுசெய்யவும்).

## உதாரணங்கள்
தொலைதூர நிர்வாக மென்பொருள் உதாரணங்கள்:
* ரைட்விஎன்சி
* றியல்விஎன்சி
* அல்ட்றாவிஎன்சி
* டீம் வியூவர்
* ரஸ்ட்டெஸ்க்

## வெளியிணைப்புகள்
* RealVNC - ஓர் VNC பதிப்பு அமெரிக்காவின் பெல் ஆய்வு கூடத்தில் இருந்து

பகுப்பு:மெய்நிகர் வலையமைப்பு
சன் தொலைக்காட்சி

**சன் தொலைக்காட்சி** என்பது இந்தியாவின் தலைசிறந்த ஒளிபரப்பாளர்களுள் ஒன்றாகவும், தமிழில் முன்னோடி பொழுதுபோக்குத் தொலைக்காட்சியாகவும் உள்ளது. இது சென்னையைச் சேர்ந்த ஊடக நிறுவனமான சன் குழுமத்தின் சன் டிவி நெட்வொர்க்கின் முதன்மை அலைவரிசையாகும். இந்த அலைவரிசை கலாநிதி மாறன் என்பவரால் 14 ஏப்ரல் 1992 ஆம் ஆண்டு நிறுவப்பட்டது. 09 நவம்பர் 2007 முதல் இலவச தூர்தர்ஷன் டிடிஹெச்'லிருந்து எடுக்கப்பட்டு மாதம் பணம் செலுத்திப் பார்க்கும் தொலைக்காட்சிகள் பட்டியலில் சேர்ந்தது. இதன் உயர் வரையறு தொலைக்காட்சி 11 டிசம்பர் 2011 ஆம் ஆண்டில் அறிமுகப்படுத்தியது. இந்தத் தொலைக்காட்சியின் அனைத்து நிகழ்ச்சிகளும்  அதிகாரப்பூர்வ ஓடிடி தளமான சன் நெக்ட்ஸ் இல் பதிவு செய்யப்படுகின்றன.

## வரலாறு
சன் குழுமத்தின் முதல் தொலைக்காட்சியாக 1992 ஆம் ஆண்டு ஏப்ரல் 14 அன்று சன் தொலைக்காட்சி தொடங்கப்பட்டது.  2006 ஏப்ரல் 24, இல் மும்பை பங்குச் சந்தையால் அறிவிக்கப்பட்ட பங்குச்சந்தை பட்டியலில் சன் டிவி  $133 மில்லியன் டாலர்கள் வருவாய் உயர்ந்தது என அறிவிக்கப்பட்டது. தமிழர்களால் அதிகமாக பார்க்கப்படும் தொலைக்காட்சியில் சன் டிவிக்கு முதல் இடம், அதே தருணம் இந்தியாவில் அதிகம் பார்க்கப்படும் தொலைக்காட்சியில் சன் தொலைக்காட்சி முதல் இடம் என்பது குறிப்பிடத்தக்கது.

## நிகழ்ச்சிகள்

இந்த தொலைக்காட்சியில் நாடகத் தொடர்கள், நடன நிகழ்ச்சிகள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது. 1992 இல் இருந்து இன்று வரை 300 மேல் பட்ட தொடர்கள் ஒளிபரப்பாகியுள்ளது. 

2000 ஆம் ஆண்டு காலப்பகுதியிலிருந்து சித்தி, கிருஷ்ணதாசி, ஆனந்தம், அண்ணாமலை, திருமதி செல்வம், கோலங்கள், மெட்டி ஒலி, மைடியர் பூதம், மனைவி, கஸ்தூரி, செல்வி, தென்றல், தங்கம், அரசி,  இதயம், மேகலா, சிவசக்தி, நாதஸ்வரம், தெய்வமகள், வாணி ராணி, பொம்மலாட்டம், அழகி, நந்தினி, நாயகி, லட்சுமி ஸ்டோர்ஸ் போன்ற பல வெற்றி தொடர்களை ஒளிபரப்பு செய்து வருகின்றது.

## விருதுகள்
* சன் குடும்பம் விருதுகள்: 2010ஆம் ஆண்டு முதல் சன் டிவியில் நிகழ்ச்சியில் பணி புரிந்த எல்லா கலைஞர்களையும் ஊக்குவிக்கும் விதமாக சன் குடும்பம் விருதுகள் என்ற பெயரில் விருதுகள் வழங்கப்படுகின்றது.

## ஓடிடி இயங்குதளம்
* சன் நெக்ட்ஸ்

## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம் 
* Sun TV on YouTube

தொலைக்காட்சி
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:1993 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
த டெரரிஸ்ட்

**த டெரரிஸ்ட்** (The Terrorist) திரைப்படம் 1998 ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படம் ராஜீவ் காந்தி தற்கொலைத் தாக்குதலுடன் ஒத்தே இருப்பதும் குறிப்பிடத்தக்கது. 1998 ஆம் ஆண்டிற்குரிய சிறந்த தமிழ்த் திரைப்படத்துக்கான தேசிய விருது இப்படத்திற்கு கிடைத்தது. 

## கதை

விடுதலை இயக்கமொன்றில் முக்கிய உறுப்பினராக இருக்கும் பெண்ணான மல்லி (ஆயிஷா தக்கர்) அங்கிருப்பவர்களின் வேண்டுகோளுக்கிணையவும் தனது விருப்பத்தின்படியும் அரசியல் தலைவர் ஒருவரைத் தற்கொலைத் தக்குதலில் கொள்வதற்காகச் செல்கின்றார்.இவரது இத்தற்கொலைத் தாக்குதலிற்காக இந்தியாவில் அமைந்திருக்கும் ஒரு கிராமத்தில் செல்வதற்கு ஏற்பாடுகளும் செய்யப்படுகின்றன.அதே சமயம் தனது சொந்த இடத்திலிருந்து செல்லும் வழியில் பிராமணச் சிறுவனொருவனினால் உதவி செய்யப்பட்டு அங்கிருக்கும் கண்ணிவெடிகளைத் தாண்ட உதவப்படுகின்றாள் மல்லி.அவளை அனுப்பிய பின்னர் அங்கு வரும் இராணுவத்தினரால் அச்சிறுவன் சுட்டு வீழ்த்தப்படுவதையும் உணர்கின்றாள் மல்லி.பின்னர் இந்தியாவின் வள்ளம் மூலம் வந்திறங்கும் மல்லி கிராமம் ஒன்றில் உள்ள வயோதிபரிடம் ஆராய்ச்சியாளர் என்ற பொய்யைக்கூறி அங்கு குடி கொள்கின்றாள் மல்லி.அங்கு அவளைத் தன் மகள் போல அன்பு செலுத்தும் அவ்வயோதிபர் பின்னர் அவள் கர்ப்பபிணிப் பெண் என்பதனையும் உணர்கின்றார்.இதற்கிடையில் அரசியல் தலைவரைக் கொல்வதற்கான நேரம் நெருங்கியது.அங்கிருந்து தற்கொலைத் தாக்குதலிற்கு ஆயத்தம் செய்து கொண்டு செல்கின்றாள்.இதற்கிடையில் வயோதிபரின் மனைவியும் நோய்வாய்ப்பட்டு படுத்த படுக்கையிலேயே அசைவேதும் இல்லாதிருப்பதனையும் காண்கின்றாள்.அரசியல் தலைவர் அவ்வூருக்கும் வந்திறங்குகின்றார்.அவரிடம் செல்லும் அவள் தனது வயிற்றில் இருக்கும் குழந்தையின் உயிருக்காக தன்னுடலை வெடிப்பதனை நிறுத்துகின்றாள்.

## துணுக்குகள்
*50,000 ஆயிரம் அமெரிக்க டாலர்கள் செலவில் 15 நாட்களில் வெளிவந்த திரைப்படம்.

## மேற்கோள்கள்

## வெளியிணைப்புகள்
*சர்வதேச திரைப்படத் தரவுத் தளத்தில்
*Official Website
*Santosh Sivan on low budget filmmaking
*How John Malkovich God-Fathered Sivan's The Terrorist
*Interim Report of the Jain Commission of Inquiry into the Assassination of Shri Rajiv Gandhi
*https://web.archive.org/web/20140323080737/http://ibnlive.in.com/news/global-nod-for-malayalam-director-santosh-sivan/264187-71-209.html

பகுப்பு:1999  தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராஜீவ் காந்தி கொலை பற்றிய படைப்புகள்
பகுப்பு:ஈழப் போர் குறித்த திரைப்படங்கள்
திருத்தந்தை அருள் சின்னப்பர்

உரோமன் கத்தோலிக்க திருச்சபையின் இரண்டு திருத்தந்தையர்கள் இதுவரை **அருள் சின்னப்பர்** (John Paul) என்ற பெயரை தமது ஆட்சிப் பெயராகக் கொண்டுள்ளனர்:

*திருத்தந்தை முதலாம் அருள் சின்னப்பர் (1978), இவர் தமது முன்னிருந்த 23ம் யோவான் மற்றும் ஆறாம் பவுல் என்ற இரு திருத்தந்தையர்களை கௌரவிக்கும் நோக்கில் இப்பெயரை ஏற்றார்.

*திருத்தந்தை இரண்டாம் அருள் சின்னப்பர் (1978-2005), சிலவேளைகளில் பெரிய அருள் சின்னப்பர் (John Paul the Great) எனவும் அழக்கப்படுகிறார். இவர் தமக்கு முன் 34 நாட்கள் மட்டுமே திருத்தந்தையாக இருந்த திருத்தந்தை முதலாவது அருளப்பர் சின்னப்பரை கௌரவிக்கும் நோக்கில் இப்பெயரை ஏற்றார்.